Fethullahs Gilens

Fethullahs Gilens (; dzimis  Pasinlerā, Erzurumas ilā, miris  Pensilvānijā), bija Turcijas reliģisks līderis, rakstnieks un politiskais darbinieks. Viņš nodibināja un vadīja starptautisku sabiedrisku kustību Hizmet ("Kalpošana") jeb Gilena kustību.

 Biogrāfija 
Gilens kā bijušais imāms aktīvi iesaistījās sociālajā dialogā par Turcijas un islāma nākotni mūsdienu pasaulē. Viņš piederēja pie islāma sunnītu hanafītu novirziena ("skolas"), bija tuvs sūfijiem. Gilens izveidoja islāmisku skolu sistēmu, kas bija pazīstama ar augstu izglītības līmeni un dzimumu nošķiršanu un darbojas ap 150 valstīs. Iestājās par Turcijas pievienošanos Eitopas Savienībai.

Kopš 1999. gada dzīvoja ASV, Seilorsburgā (Saylorsburg), Pensilvānijā, gan veselības dēļ, gan lai izvairītos no politiskiem uzbrukumiem un tiesas prāvām. 2000. gadā viņš tika aizmuguriski notiesāts par savu atbalstītāju iefiltrēšanu valsts iestādēs ar mērķi pakļaut tās savai kontrolei, ko tiesa novērtēja kā apvērsuma mēģinājumu, tomēr 2008. gadā apsūdzība politisku izmaiņu dēļ tika atcelta. 2013. gadā žurnāls Time iekļāva viņu 100 pasaules ietekmīgāko cilvēku sarakstā, bet Turcijā viņu uzskatīja par otro ietekmīgāko cilvēku pēc Turcijas prezidenta Redžepa Tajipa Erdogana, kura sabiedrotais Gilans bija no 2007. līdz 2013. gadam, kad viņš atkal tika apsūdzēts par līdzdalību korupcijas skandālā Turcijā. Erdogans apsūdzēja Gilenu un viņa organizāciju, kas līdz tam bija aktīvi piedalījusies represijās pret opozīciju Erdoganam, puča plānošanā, taču pats Gilens šo apsūdzību noliedza. Turcijas valdība viņu atzina par vismeklētāko teroristu un apsūdzēja tā dēvētās gilenistu teroristu organizācijas vadīšanā, kā viņa kustība tika nodēvēta, un Turcijas tiesa bija izdevusi orderi viņa aizturēšanai. Turcija pieprasīja viņa izdošanu no ASV, taču tas nekad nenotika.

Miris 2024. gada 20. oktobrī 83 gadu vecumā.

 Angliski tulkotie darbi 

 The Messenger of God: Muhammad, Tughra Books, 2nd edition, 2008. 
 Reflections on the Qur'an: Commentaries on Selected Verses, Tughra Books, 2012. 
 Toward Global Civilization Love and Tolerance, Tughra Books, 2010.
 From Seed to Cedar: Nurturing the Spiritual Needs in Children, Tughra Books, 2013. 
 Terror and Suicide Attacks: An Islamic Perspective, Tughra Books, 2008. 
 Journey to Noble Ideals: Droplets of Wisdom from the Heart (Broken Jug), Tughra Books, 2014. 
 Speech and Power of Expression, Tughra Books, 2010. 
 Selected Prayers of Prophet Muhammad, Tughra Books, 2012. 

 Atsauces 

 Ārējās saites 

Kategorija:1941. gadā dzimušie
Kategorija:2024. gadā mirušie
Kategorija:Turku rakstnieki